jkorsvik/nowiki_second_scrape_merged huggingface dataset:
Umbrisk

Umbrisk er et utdødd italisk språk som tidligere ble snakket av umbriere i antikkens italienske region Umbria. Språket er nært beslektet med oskisk i Campania.
Umbrisk er kjent fra omtrent 30 inskripsjoner datert fra 600-tallet og fram til 100-tallet f.Kr. Den lengste som er bevart er Iguvine-tavlene som består av syv bronseplater med notater om religiøse seremonier og vedtekter for prester.


== Alfabet ==
Det umbriske alfabet, som andre gammelitaliske alfabeter, ble avledet fra det etruskiske alfabet, og ble skrevet fra høyre til venstre. Umbrisk ble også skrevet på det latinske alfabet.


== Litteratur ==
Buck, Carl Darling [1904] (2007): A Grammar Of Oscan And Umbrian: With A Collection Of Inscriptions And A Glossary. Kessinger. ISBN 978-1432691325.


== Eksterne lenker ==
Umbrian Vocabulary
Maarrat al-Numan

Maarat al-Numan (arabisk:معرة النعمان) er en vestlig syrisk markedsby ved motorveien mellom Aleppo og Hamah og nær de døde byene i Bara og Serjilla. Byen var kjent som Arra av grekerne i antikken og Marre av korsfarerne. Dagens navn er en kombinasjon av det tradisjonelle navnet og dets første muslimske guvernør Al Numan ibn Bashir, en kompanjong av Muhammed.Dagens by har et museum med mosaikker fra de døde byene, en moské med minaret som ble gjenoppbygget etter jordskjelvet i 1170, madrassa Abu al-Farawis fra 1199 og rester av borgen fra middelalderen. Byen er også fødested for den arabiske poeten Abu al-Ala al-Maari (973-1057).


== Litteratur ==
Amin Maalouf, The Crusades Through Arab Eyes. Schocken, 1989,  ISBN 0-8052-0898-4
le Strange, Guy (1890), Palestine Under the Moslems: A Description of Syria and the Holy Land from A.D. 650 to 1500, Committee of the Palestine Exploration Fund, https://archive.org/details/palestineundermo00lestuoft
Micademningen

Micademningen er en demning som danner en kunstig innsjø i elven Columbia River i Britisk Columbia, Canada. Demningen er 243 meter høy og 792 meter lang. 
Innsjøen som demmes opp er Kinbasket Lake (tidligere McNaughton Lake) på 430 km², og installert kapasitet i vannkraftproduksjonen er 1,805 MW. Anlegget var ferdig i 1973.


== Se også ==
Liste over verdens største vannkraftverk


== Referanser ==


== Eksterne lenker ==
Linn Nystadnes

Linn Nystadnes (født 24. mai 1984) er en norsk musiker, lydtekniker,  skuespiller og musikkskribent. 


== Skuespiller ==
Siss, storesøster, i NRK serien Thomas P (2007). Regi: Anne Marie Nørholm (ep. 1-6) og Cathrine Simonsen (ep. 7-11)
Kortfilm  Som sin søster (2003). Regi: Marianne Ulrichsen.


== Musiker ==
Deathcrush (2009–) 
Neither Can I (2008–)
Kill Keiko (2004–2008)


== Referanser ==


== Eksterne lenker ==
(en) Linn Nystadnes på Internet Movie Database 
(en) Linn Nystadnes på Discogs
Falls Festival

Falls Festival er en musikkfestival som holdes hvert år rundt nyttår i Marion Bay på Tasmania og i Lorne i Victoria i Australia. Festivalen går over tre dager, fra 29. desember til 1. januar hvert år. De største artistene spiller som regel den 30. og 31. desember. Festivalen på Tasmania og festivalen i Victoria arrangeres samtidig og med de samme artistene.
Festivalen ble første gang avholdt i Lorne i Victoria i 1993 som en mindre én-dags-konsert, da kjent som Rock Above The Falls. Konserten trakk over 11 000 tilhørere, langt mer enn hva arrangørene hadde forventet. Man gikk derfor raskt i gang med å forhandle med bønder i området om å få bruke av deres grunn til arrangementet.
I 1995 ble festivalen for første gang holdt over to dager og i 1996 endret man navnet til The Falls Festival. Festivalen i 1999 var den første som ble holdt utenfor Lorne, den ble da midlertidig flyttet til Torquay.
I 2003 avholdt man for første gang to utgaver samtidig; én i Lorne og én i Marion Bay på Tasmania. De samme artistene spilte på begge utgavene. Artistene som spilte i Lorne 30. desember, spilte i Marion Bay 31. desember og omvendt. Alle etterfølgende festivaler fulgte dette formatet.
På grunn av arrangementets lengde bringer publikum ofte med seg telt til festivalen. Mange av artistene som spiller på Fall Festival spiller innen blues – og folksjangeren, men rock, hiphop og elektronika er også representert.


== Falls Festival 1996 ==


== Falls Festival 1997 ==


== Falls Festival 1998 ==


== Falls Festival 1999 ==


== Falls Festival 2000 ==


== Falls Festival 2001 ==


== Falls Festival 2002 ==


== Falls Festival 2003 ==


== Falls Festival 2004 ==


== Falls Festival 2005 ==
Blant artistene i 2005 var:


== Falls Festival 2006 ==


== Falls Festival 2007 ==
(* kun Lorne), (** kun Marion Bay)


== Falls Festival 2008 ==


== Eksterne lenker ==
Offisielt nettsted Falls Festival – artikkel i Herald Sun 1. januar 2008
Falls Festival 2007-2008 – forum
Hekkingen fyr

Hekkingen fyr er et innseilingsfyr i Malangen på nordsiden av Senja i Troms og Finnmark. Fyret nås fra sjøen og det er kai for mindre båter.
Fyrkommisjonen uttalte i 1840 at det burde opprettes et fyr på Hekkingen og fyret ble tent 24. september 1859 med en fyrlykt levert fra Nes jernverk ved Tvedestrand. Selve fyrbygget er et halvannen etasjes trehus med fyrtårnet i nørdøstgavlen. Hekkingen fyr var opprinnelig en familiestasjon, men ble omgjort til tørnstasjon i 1962. Det ble i den forbindelse også satt opp et radiofyr samt bygget en bolig rett ved fyrhuset. Fyret har en lysvidde på 14,6 nm.
I 2000 fredet Riksantikvaren fyret og de tilhørende bygningene. Fyret ble automatisert i 2005 som et av de siste langs kysten.
Hekkingen fyr er et av de eldste i Nord-Norge og anses som viktig for innseilingen til Tromsø. Det har målestasjon for Meteorologisk institutt.


== Litteratur ==
Ellingsve, Eli Johanne (2012): Ishavsfyr


== Eksterne lenker ==
Norsk fyrhistorisk forening
«Hekkingen fyr». Kulturminnesøk. Riksantikvaren – Direktoratet for kulturminneforvaltning.
Alberto Lleras-demningen

Alberto Lleras-demningen med Guavio vannkraftverk er en demning i elven Rio Guavio midt i Colombia. Elven renner ut i Orinoco når den når Venezuela. Demningen er oppgitt til 243 - 247 meter høy og 390 meter lang. Installert vannkraftkapasitet er 1189 MW.


== Referanser ==
Liste over periodiske kometer

Periodiske kometer er her definert som kometer som har en omløpsbane på mindre enn 200 år. eller som har blitt observert under mer enn en perihelion passasje. (f.eks. 153P/Ikeya-Zhang). Merk at uttrykket "periodisk komet" også noen ganger brukes om enhver komet med periodisk bane, også de over 200 år.
Periodiske kometer får en permanent nummerprefiks, typisk etter andre perihelionpassasje, derfor finnes det en del unummererte periodiske kometer, slik som P/2005 T5 (Broughton).
Kometer blir oftest oppkalt etter sine oppdagere, men i noen få tilfeller, som for 2P/Encke og 27P/Crommelin ble de oppkalt etter de som beregnet banene deres. Banene til periodiske kometer er ekstra vanskelige å beregne på grunn av påvirkningen fra alle planetene. Før datamaskinene gjorde sitt inntog kunne noen dedikere en hel karriere til en slik oppgave. Likevel gikk noen kometer tapt fordi kometer også påvirkes av andre ting enn gravitasjon, slik som utslipp av gass og annet materiale.
Noen ganger gjentas kometnavn, som f.eks de ni Shoemaker-Levy kometene eller de tjuetre NEAT kometene. IAU systemet skiller mellom dem enten gjennom tallprefiks eller med fullt navn. For eksempel 181P og 192P er begge "Komet Shoemaker-Levy".
I litteraturen finner man et uformelt system for periodiske kometer der f.eks 181P og 192P er kjent som henholdsvis Komet Shoemaker-Levy 6 og Komet Shoemaker-Levy 1. Ikke-periodiske Shoemaker-Levy kometer er flettet inn i denne sekvensen. C/1991 B1 mellom 2 og 3, C/1991 T2 mellom 5 og 6, C/1993 K1 og C/1994 E2 etter Shoemaker-Levy 9.
I astronomisk nomenklatur er tegnet før "/" enten "C" for ikke-periodisk, "P" for periodisk of "D" for en komet som er tapt eller gått i oppløsning (disintegrated). "X" står for en komet som man ikke har greid å beregne en bane for, dette er vanligvis eldre kometer. "A" står for et objekt man trodde var en komet, men var noe annet, typisk en småplanet.
Noen lister bruker "C" prefiksen for kometer med periode lenger enn rundt 30 år inntil man har fått bekreftet at kometen har returnert. (f.eks C/2008 E1 (Catalina) vs. P/2008 E1 (Catalina 9) Arkivert 30. mai 2010 hos Wayback Machine.).


== Nummererte periodiske kometer ==


== Unummererte periodiske kometer ==


== Referanser ==


== Eksterne lenker ==
Minor Planet Center Periodic Comet Numbers
Konverterer mellom kometnavn på ny og gammel form
Cometography.com Periodic Comets
Seiichi Yoshidas Kometkatalog
Periodiske kometer på Planetary Data System Small Bodies Node Arkivert 30. mai 2010 hos Wayback Machine.
MPC: Dato for siste observasjon av komet (Periodiske og ikke-periodiske)
Kishaudemningen

Kishaudemningen er en demning under bygging nær byen Garhwal i delstaten Uttarakhand i India, på elven Tons som er en stor sideelv til Yamuna. 
Høyden vil bli 236 meter og lengden av dammen 680 meter.


== Referanser ==
Walter Stokes

Walter Raymond Stokes (født 23. mai 1898 i Florida, død 9. juni 1996 i Florida) var en amerikansk skytter som konkurrerte under Sommer-OL 1924 i Paris.
Stokes ble olympisk mester i skyting under OL 1924 i Paris. Han var med på det amerikanske laget som vant lagskytingen med frigevær. Konkurransen ble avviklet 26. og 27. juni og hver deltaker skjøt 10 skudd på en femdelt skive på 400-, 600- og 800 meter og det var 88 deltakere fra 18 nasjoner som deltok i konkurransen. USA skjøt sammenlagt 676 poeng, 30 poeng mer enn sølvvinneren Frankrike. Skytterne på det amerikanske laget var Coulter, Joseph Crockett, Morris Fisher, Sidney Hinds og Walter Stokes. Han var også med på det amerikanske laget som kom på tredjeplass løpende hjort enkeltskudd.


== OL-medaljer ==
1924  Paris –  Gull i skyting, lagskyting frigevær (USA)
1924  Paris –  Bronse i skyting, løpende hjort enkeltskudd, lag (USA)


== Eksterne lenker ==
(en) Walter Stokes – Olympedia 
(en) Walter Stokes – Sports-Reference (OL-resultater – arkivert) 
(en) Walter Stokes – databaseOlympics.com (arkivert)
Kithara

Kithara (gresk κιθάρα – i moderne gresk også betegnelsen på gitar) er et klimpreinstrument fra den greske antikken.
Hellenerne holdt kitharaen for å være et av de mest fornemme instrumentene og brukte den mye ved festlige anledninger, ikke minst i apollonkulten. Til forskjell fra den enklere lyren ble kithara hovedsakelig brukt av profesjonelle musikere. Også etruskere og romere brukte instrumentet.


== Historikk ==
Kitharaen ble utviklet i det 8. til 7. århundre før vår tidsregning med utgangspunkt i instrumentet forminx (φόρμιγξ), som hadde fra to til seks strenger. Forminxen var også utgangspunktet for lyren. Eposdikteren Homer betegnet spill på forminx som «kitharis» og «kitharizein». Begge instrumentene var viet guden Apollon. 
Flere moderne instrumenter synes å stamme fra kitharaen, både når det gjelder navn og spillemåte, spesielt siter. Både for gitar og det luttlignende instrumentet sister er navnene avledet av kithara.


== Konstruksjon ==
Kitharaen var bygd rundt en resonanskasse av tre. På sidene satt to ovalt formede klanglegemer som buet seg mot hverandre og i enden var forbundet med en stav, som også tjente som strengeskruer. Fra denne staven løp de fra fem til tolv strengene v-formet over resonanskassa og til strengeholderne i nederste ende av instrumentet.


== Spillemåte ==
Kitharisten (κιθαριστής) holdt i de fleste tilfellene instrumentet loddrett foran seg, fiksert mot brystet ved hjelp av et bånd som gikk over venstre håndledd. Strengene ble anslått ved hjelp av et plekter holdt i høyre hånd, mens venstre hånd dempet strengene eller forkortet strengene for å gi dem en høyere grunnsvingning. Mange senere versjoner av instrumentet ble holdt oppe ved hjelp av en skulderstropp.
Lyrikeren Sapfo er nært knyttet til musikk, spesielt strengeinstrumenter som kithara og barbitos. Hun var en kvinne av høy sosial status og komponerte sanger som fokuserte på følelser. En gresk mytologisk fortelling hevder at hun gikk opp den bratte siden av fjellet Parnassos, hvor hun ble ønsket velkommen av musene. Hun vandret gjennom laurbærlunden og kom over Apollons hule, hvor hun badet i en kilde og tok Foibos’ plekter for å spille musikk. De hellige nymfene danset mens hun strøk strengene med så mye talent for å frambringe søte, musikalske melodier fra den klangfulle kithara.


== Litteratur ==
M. L. West: Ancient Greek Music. Clarendon, Oxford 1992, 2005, ISBN 0-19-814975-1 .
J. G. Landels: Music in Ancient Greece and Rome, London und New York. Rutlege, London 1999, 2001, ISBN 0-415-24843-4.
S. Hagel, Ch. Harrauer (red.): Ancient Greek Music in Performance. Wien 2003, 2005, ISBN 3-7001-3475-4.


== Eksterne lenker ==
(en) Citharas – kategori av bilder, video eller lyd på Commons 
Bilder som viser forskjellene på kithara, lyra og phorminx
Classic Encyclopedia-artikkel
Lydeksempler fra et rekosntruerte antikke musikkinstrumenter
Gyula Halasy

Gyula Halasy (født 19. juli 1891, død 20. desember 1970) var en ungarsk skytter som konkurrerte under Sommer-OL 1924 i Paris.
Halasy ble olympisk mester i skyting under OL 1924 i Paris. Han vant den individuelle skytekonkurransen i trap med 98 poeng, samme som sølvvinneren Konrad Huber fra Finland. Det var 44 deltakere fra 14 nasjoner som deltok i konkurransen som fant sted 8.-10. juli 1924.


== OL-medaljer ==
1924  Paris –  Gull i skyting, trap


== Eksterne lenker ==
(en) Gyula Halasy – Olympedia 
(en) Gyula Halasy – Sports-Reference (OL-resultater – arkivert) 
(en) Gyula Halasy – databaseOlympics.com (arkivert)
Grøvudalstinden

Grøvudalstinden er et grensefjell mellom Sunndal kommune i Møre og Romsdal og Lesja kommune i Innlandet. Det har en høyde på 1 844 meter over havet.


== Se også ==
Liste over Norges høyeste fjell


== Referanser ==
Ramnane

Ramnane er et fjell i Luster og Stryn kommune i Sogn og Fjordane. Det er en nunatak som ligger midt inne på Jostedalsbreen, rundt tre kilometer sør for Briksdalsbreen. Fjellet har en høyde på 1 844 meter over havet.En kilometer mot sørøst på samme fjellrygg ligger toppen Søre Ramnane, som ligger 1 791 meter over havet og har en primærfaktor på 65 meter.


== Se også ==
Liste over Norges høyeste fjell


== Fotnoter ==


== Referanser ==
John Boles (skytter)

John Keith Boles (født 31. januar 1888 i Fort Smith, Arkansas død 16. juli 1952) var en amerikansk skytter som konkurrerte under Sommer-OL 1924 i Paris.
Boles ble olympisk mester i skyting under OL 1924 i Paris. Han vant den individuelle skytingen i løpende hjort enkeltskudd med 40 poeng, ett poeng mer enn sølvmedaljevvinneren. Han var også med på det amerikanske laget som kom på tredjeplass i lagskytingen løpende hjort, enkeltskudd.


== OL-medaljer ==
1924  Paris –  Gull i skyting, løpende hjort enkeltskudd
1924  Paris –  Bronse i skyting, løpende hjort enkeltskudd, lag (USA)


== Eksterne lenker ==
(en) John Boles – Olympedia 
(en) John Boles – Sports-Reference (OL-resultater – arkivert) 
(en) John Boles – databaseOlympics.com (arkivert)
Heimdalshøe

Heimdalshøe er et fjell i Vågå og Nord-Fron kommune i Innlandet. Fjellet ligger mellom øvre Heimdalen i Nord-Fron og øvre Sikkilsdalen i Vågå. Det har en høyde på 1 843 meter over havet og  er det høyeste fjellet i Nord-Fron kommune. Primærfaktoren på 670 meter er blant Skandinavias 200 høyeste.


== Se også ==
Liste over fjell i Skandinavia


== Fotnoter ==


== Referanser ==
Høgkulen

Høgkulen er en fjelltopp på Mårådalsfjellet i Strynefjellet som ligger i Skjåk kommune i Innlandet. Den har en høyde på 1 842 meter over havet.


== Se også ==
Liste over Norges høyeste fjell


== Referanser ==
Eisteinhovde

Eisteinhovde er et fjell i Lom kommune i Innlandet, nord i Jotunheimen. Det har en høyde på 1 841 meter over havet.


== Se også ==
Liste over Norges høyeste fjell
Liste over fjell i Skandinavia


== Referanser ==
Some Kind of Monster (EP)

Some Kind of Monster er en EP av heavy metal bandet Metallica, utgitt i 2004.
EP-en ble utgitt sammen med Some Kind of Monster-dokumentaren. Spesialutgivelser av EP-en inneholdt T-skjorte med Some Kind of Monster-logo på fremsiden. Konsertopptakene på CD-en er fra Metallicas tidligere singel «The Unnamed Feeling». Tittelen på EP-en er hentet fra studioalbumet St. Anger fra 2003.
EP-en inneholder også en redigert versjon av tittelsangen «Some Kind of Monster». Versjonen har tyngre gitarer og en lavere skarptromme.


== Sporliste ==
«Some Kind of Monster» (8.27)
«The Four Horsemen» (live) (5:21)
«Damage Inc.» (live) (5:00)
«Leper Messiah» (live) (5:56)
«Motorbreath» (live) (3:20)
«Ride the Lightning» (live) (6:41)
«Hit the Lights» (live) (4:14)
«Some Kind of Monster» (Edit) (4:16)
Såtbakkollen

Såtbakkollen (1 632 moh.) er et fjell i Trollheimen i Sunndal kommune i Møre og Romsdal. Det danner sørenden på Tårnmassivet, som også omfatter Tåga, Tårnfjellet og Innerdalstårnet. 
Navnet Såtbakkollen blir noen ganger brukt om toppen Tåga (1 840 moh., primærfaktor 950 m), 2,5 kilometer lenger nord, da navnet Tåga manglet på eldre kart.  


== Se også ==
Innerdalstårnet
Liste over Norges høyeste fjell


== Referanser ==


== Eksterne lenker ==
Kristiansund og Nordmøre turistforening – Skitur til Såtbakkollen (turreferat)
Svartnuten

Svartnuten er et fjell i Sel kommune i Innlandet. Det har en høyde på 1 840 meter over havet.


== Se også ==
Liste over Norges høyeste fjell


== Referanser ==
Dag Hammarskjølds vei (Oslo)

Se pekerside for flere forekomster av Dag Hammarskjølds vei.Dag Hammarskjølds vei (49–59, 42–52b) er den delen av Ring 3 (Store ringvei) i Oslo som går fra Sinsenkrysset til Økern. Nordsida tilhører bydel Bjerke, mens sørsida tilhører bydel Grünerløkka.
Veien har motorveipreg, men er ikke skilta motorvei på grunn av for korte av- og påkjøringsramper og liten avstand mellom kjøreretningene. Det er ingen eiendommer som har direkte avkjøring fra veien. Mellom Sinsenkrysset og Sinsenveien finner vi på sørsida villabebyggelsen på Sinsen, mens nordsida er prega av blokker i tilknytning til Aker universitetssykehus. 
Sørsida videre mot Økern har i all hovedsak næringsbygg (med unntak av noen rekkehus i Lørenvangen). Nordsida utgjøres først av villaer og rekkehus på Refstad, deretter av næringsbygg, samt gamle Løren skole.
Det er bare noen få bygninger som har nummer til Dag Hammarskjølds vei.
I forbindelse av at Ring 3 skal legges i tunnel mellom Sinsen og Økern, vil Dag Hammarskjølds vei bli redusert til en mer lokal tilbringervei.
Veien er oppkalt etter den svenske diplomaten Dag Hammarskjöld, som var generalsekretær i FN.


== Litteratur ==
Oslo byleksikon: Dag Hammarskjölds vei


== Eksterne lenker ==
«Oslo kommune – Bydelsoversikt (D)». Oslo kommune. Arkivert fra originalen 29. juli 2014. Besøkt 22. august 2015.
Dag Hammarskjølds vei

Dag Hammarskjølds vei finnes flere steder:

Dag Hammarskjølds vei (Oslo)
Dag Hammarskjølds vei (Bergen)
Frank Hughes

Frank H. Hughes (født 14. januar 1881 i Nebraska død 28. juni 1942 Minnesota) var en amerikansk skytter som konkurrerte under Sommer-OL 1924 i Paris.
Hughes ble olympisk mester i skyting under OL 1924 i Paris. Han var med på det amerikanske laget som vant lagskytingen i trap med 363 poeng, tre poeng mer enn sølvmedaljevinnerne fra Canada. Det var 69 deltaker fra tolv nasjoner som deltok i konkurransen som ble avviklet 6. og 7. juli 1924. Det var lov til å ha seks deltakere på hvert lag, men det var kun de fire beste skytternes resultat som ble summert sammen. Deltakerne på det amerikanske laget var Hughes som skjøt 92 poeng, Samuel Sharman (92), William Silkworth (90), Frederick Etchen (89), John Noel (87) og Clarence Platt (74). Hughes kom på tredjeplass i den individuelle konkurransen i trap.


== OL-medaljer ==
 1924  Paris – Gull i skyting, trap lagskyting  USA
 1924  Paris – Bronse i skyting, trap  USA


== Eksterne lenker ==
(en) Frank Hughes – Olympedia 
(en) Frank Hughes – Sports-Reference (OL-resultater – arkivert) 
(en) Frank Hughes – databaseOlympics.com (arkivert)
Samuel Sharman

Samuel Henry Sharman (født 2. november 1879 i Montana død 30. august 1951 i Los Angeles, California) var en amerikansk skytter som konkurrerte i Sommer-OL 1924 i Paris.
Sharman ble olympisk mester i skyting i OL 1924 i Paris. Han var med på det amerikanske laget som vant lagskytingen i trap med 363 poeng, tre poeng mer enn sølvmedaljevvinnerne fra Canada. Det var 69 deltaker fra tolv nasjoner som deltok i konkurransen som ble avviklet 6. og 7. juli 1924. Det var lov til å ha seks deltakere på hvert lag, men det var kun de fire beste skytternes resultater som ble summert. Deltakerne på det amerikanske laget var Frank Hughes (92),  Sharman (92), William Silkworth (90), Frederick Etchen (89), John Noel (87) og Clarence Platt (74). Sharman kom på sjetteplass i den individuelle konkurransen i trap.


== OL-medaljer ==
1924  Paris –  Gull i skyting, trap lagskyting (USA)


== Eksterne lenker ==
(en) Samuel Sharman – Olympedia 
(en) Samuel Sharman – Sports-Reference (OL-resultater – arkivert)
William Silkworth

William Sylvester Silkworth (født 28. oktober 1884 i New York City, død april 1971 i Hempstead, New York) var en amerikansk skytter som konkurrerte under Sommer-OL 1924 i Paris.
Silkworth ble olympisk mester i skyting under OL 1924 i Paris. Han var med på det amerikanske laget som vant lagskytingen i trap med 363 poeng, tre poeng mer enn sølvmedaljevinnerne fra Canada. Det var 69 deltaker fra tolv nasjoner som deltok i konkurransen som ble avviklet 6. og 7. juli 1924. Det var lov til å ha seks deltakere på hvert lag, men det var kun de fire beste skytternes resultat som ble summert sammen. Deltakerne på det amerikanske laget var Frank Hughes som skjøt 92 poeng, Samuel Sharman (92), Silkworth (90), Frederick Etchen (89), John Noel (87) og Clarence Platt (74).


== OL-medaljer ==
 1924  Paris – Gull i skyting, trap lagskyting  USA


== Eksterne lenker ==
(en) William Silkworth – Olympedia 
(en) William Silkworth – Sports-Reference (OL-resultater – arkivert) 
(en) William Silkworth – databaseOlympics.com (arkivert)
Crotaler

Crotales, noen ganger også kalt for antikke cymbaler, er perkusjonsinstrumenter som består av små, stemte bronse- eller messingplater. Hver er på omtrent 10 cm i diameter med en flat overflate på toppen. De er vanligvis spilt ved å slå på dem med en flat hammer, men kan også bli spilt ved å slå to plater sammen som fingercymbaler, eller strøket med en bue, f.eks. fiolinbue. Lyden er som en liten, stemt klokke, kun med en lysere tone og mye lengre resonanstid.
Moderne crotales er arrangert kromatisk med en rekkevidde på opp til to oktaver. De er tilgjengelige i sett, vanligvis en oktav, men kan også bli kjøpt hver for seg.


== Eksterne lenker ==
Crotales at Paiste
Ulike crotaler-produkter
National Museum of Ireland
Fred Etchen

Frederick «Fred» Rudolph Etchen (født 25. september 1884 i Coffeyville, Kansas, død 6. november 1961) var en amerikansk skytter som konkurrerte under Sommer-OL 1924 i Paris.
Etchen ble olympisk mester i skyting under OL 1924 i Paris. Han var med på det amerikanske laget som vant lagskytingen i trap med 363 poeng, tre poeng mer enn sølvmedaljevinnerne fra Canada. Det var 69 deltaker fra tolv nasjoner som deltok i konkurransen som ble avviklet 6. og 7. juli 1924. Det var lov til å ha seks deltakere på hvert lag, men det var kun de fire beste skytternes resultat som ble summert sammen. Deltakerne på det amerikanske laget var Frank Hughes som skjøt 92 poeng, Samuel Sharman (92), William Silkworth (90), Etchen (89), John Noel (87) og Clarence Platt (74). Etchen kom på tjuefjerdeplass i den individuelle konkurransen i trap.


== OL-medaljer ==
 1924  Paris – Gull i skyting, trap lagskyting  USA


== Eksterne lenker ==
(en) Fred Etchen – Olympedia 
(en) Fred Etchen – Sports-Reference (OL-resultater – arkivert) 
(en) Fred Etchen – databaseOlympics.com (arkivert) 
(en) Fred Etchen – Kansas Sports Hall of Fame